DOHOME มั่นใจรายได้ปีหน้าสดใส รับยอดขายฟื้นต่อเนื่อง-จ่อเปิดสาขาเพิ่ม H2/64
DOHOME มั่นใจรายได้ปีหน้าสดใส รับยอดขายฟื้นต่อเนื่อง-จ่อเปิดสาขาเพิ่ม H2/64
18 ธ.ค. 2563

นางสลิลทิพ เรืองสุทธิภาพ รองกรรมการผู้จัดการสายงานบัญชี การเงิน และสนับสนุนองค์กร บริษัท ดูโฮม จำกัด (มหาชน) หรือ DOHOME มั่นใจว่ารายได้ในปี 2564 จะเติบโตจากปี 2563 โดยเป็นผลมาจากการที่บริษัทจะได้ปัจจัยหนุนจากการเติบโตของยอดขายจากสาขาเดิม (SSSG) ที่ฟื้นตัวอย่างต่อเนื่อง หลังจากสถานการณ์การแพร่ระบาดของเชื้อไวรัสโควิด-19 คลี่คลายไปในทิศทางที่ดีขึ้น และจะสามารถรับรู้รายได้เต็มปีจากสาขาใหม่ในจังหวัดสุรินทร์ และเทศบาลเมืองมาบตาพุดที่จะสามารถรับรู้รายได้เต็มปี
นอกจากนี้ บริษัทเตรียมเปิดสาขาใหม่ในปี 2564 จำนวน 4 สาขา โดยเป็นการเลื่อนเปิดสาขา 1 สาขาในตำบลแหลมฉบัง มาเป็นช่วงเดือน ม.ค.64 ในส่วนอีก 3 สาขา คือ ตำบลบ่อวิน อมตะนคร และจังหวัดสุราษฎร์ธานี จะทยอยเปิดต่อเนื่องในช่วงครึ่งปีหลัง คาดว่าจะใช้งบลงทุนราว 400-450 ล้านบาทต่อสาขา
“เรายังคงเดินเนินธุรกิจในกลยุทธ์ครบถูกดี โดยจะเน้นนำเงินไปใช้ในการสนับสนุนส่วนของของทีมขายสินค้ามากขึ้น เพื่อกระตุ้นยอดขายให้มีการเติบโต ในขณะเดียวเชื่อว่าทิศทางอัตรากำไรขั้นต้นจะค่อยๆปรับตัวดีขึ้นอย่างต่อเนื่อง โดยบริษัทได้เน้นการจำหน่ายสินค้าที่เป็นแบรนด์ของบริษัทเองเพิ่มเติมมากขึ้น ซึ่งตั้งเป้าที่จะมีสัดส่วนยอดขายแบรนด์ของษัทเพิ่มขึ้นเป็น 20% ในปี 2565 จากปัจจุบันอยู่ที่ 16%”
สำหรับทิศทางผลประกอบการในไตรมาส 4/63 มองว่าจะฟื้นตัวอย่างต่อเนื่องหลังจากยอดขายสาขาเดิมเติบโต และมียอดขายจากสาขาใหม่เข้ามาสนับสนุนเพิ่มเติมด้วย โดยมีการฟื้นตัวได้ในทุกๆกลุ่มสินค้าทั้งในกลุ่มก่อสร้าง ซ่อมแซม และตกแต่ง